./data/phi2331/phi019/phi2331.phi019.perseus-lat2.xml
David Magie
interfectus est Sabinus praefectus urbis percussus in populo Ubi haec gesta sunt, senatus magis timens Maximinum aperte ac libere hostes appellat Maximinum eteius filium, litteras deinde mittit ad omnes provincias, ut communi saluti libertatique subveniant; quaeauditae sunt ab omnibus, denique ubique amici et administratores et duces, tribuni et milites Maximiniinterfecti sunt; paucae civitates fidem hosti publico servaverunt, quae proditis iis qui missi ad eos fuerant ad Maximinum cito per indices detulerunt Litterarum senatus exemplum hoc fuit:Senatus populusque Romanus per Gordianos principes a tristissima belua liberari coeptus proconsulibus, praesidibus, legatis, ducibus, tribunis, magistratibus ac singulis civitatibus et municipiis et oppidis et vicis et castellis salutem, quam nunc primum recipere coepit, dicit dis faventibus Gordianum proconsularem, virum sanctissimum et gravissimum senatorem, principem meruimus, Augustum appellavimus, nec solum illum, sed etiam in subsidium rei publicae filium eius Gordianumnobilem iuvenem, vestrum nunc est consentire ad salutem rei publicae obtinendam et ad scelera defendenda et ad illam beluam atque illius amicos, ubicumquefuerint, persequendos, a nobis etiam Maximinus cum filio suo hostis est iudicatus